b'\n_START_ARTICLE_\nX-Menai\n_START_SECTION_\nIstorija\n_START_PARAGRAPH_\nX-Men\xc5\xb3 komand\xc4\x85 surinko paraly\xc5\xbeiuotas telepatas Profesorius \xc4\x8carlzas Francis Xavieras dar \xc5\xbeinomas kaip Profesorius X. Jis randa ir kvie\xc4\x8dia paauglius mutantus \xc4\xaf savo vil\xc4\x85, kuri vadinama Profesoriaus Xavier\xe2\x80\x99o Mokykla Gabiems Jaunuoliams. Prad\xc5\xbeioje buvo penki X-Menai, kuriuos Profesorius mok\xc4\x97 kontroliuoti savo geb\xc4\x97jimus: Angelas (Vorenas Vortingtonas III), \xc5\xbdv\xc4\x97ris (Henkas McKojus), Ciklopas (Skotas Samersas), \xc5\xbdmogus-Ledas (Bobis Dreikas) ir Stebuklingoji Mergina (Jean Grey) (v\xc4\x97liau dar \xc5\xbeinoma kaip Feniksas)._NEWLINE_Pirmi X-Men leidiniai supa\xc5\xbeindino su pagrindiniu prie\xc5\xa1u Magnetu ir jo blog\xc5\xb3j\xc5\xb3 mutant\xc5\xb3 brolija, kurios nariai buvo Protingasis, Gyvsidabris, Raudonoji Ragana ir Rup\xc5\xab\xc5\xbe\xc4\x97. Magnetas, kaip v\xc4\x97liau i\xc5\xa1ai\xc5\xa1k\xc4\x97jo, buvo \xc5\xbeydas, i\xc5\xa1gyven\xc4\x99s Holokaust\xc4\x85. Jis, kaip ir Profesorius X, kovojo u\xc5\xbe mutant\xc5\xb3 teises, ta\xc4\x8diau kitaip nei Xavier\xe2\x80\x99as, jis netik\xc4\x97jo, kad \xc5\xbemon\xc4\x97s ir mutantai gali sutarti. Vienintelis b\xc5\xabdas\xc2\xa0\xe2\x80\x93 \xc4\xafgyti dominavim\xc4\x85._NEWLINE_Giant-Size X-Men #1 (1975), ra\xc5\xa1ytojas Len Wein ir dailininkas Dave Cockrum pristat\xc4\x97 nauj\xc4\x85 komand\xc4\x85, kuri pakeit\xc4\x97 dal\xc4\xaf pirm\xc5\xb3j\xc5\xb3 X-Men\xc5\xb3\xc2\xa0\xe2\x80\x93 Stebukling\xc4\x85j\xc4\x85 mergin\xc4\x85, Angel\xc4\x85, \xc5\xbdmog\xc5\xb3\xc2\xa0\xe2\x80\x93 led\xc4\x85, Havok\xc4\x85, Polar\xc4\xaf ir \xc5\xbdv\xc4\x97r\xc4\xaf. X-Menai jau nebe paaugliai, o suaug\xc4\x99 \xc5\xbemon\xc4\x97s, kurie atvyko i\xc5\xa1 daugyb\xc4\x97s \xc5\xa1ali\xc5\xb3 su skirtingomis kult\xc5\xabromis. \xc5\xa0iems \xe2\x80\x9eNaujiems ir pasikeitusiems\xe2\x80\x9c X-Menams vadovavo Ciklopas i\xc5\xa1 senosios komandos, o kiti nariai buvo naujai sukurti: Kolosas, Drie\xc5\xbeas, Storm ir Griaustinio pauk\xc5\xa1tis, kartu su jau \xc5\xbeinomais, Mirties \xc5\xa1m\xc4\x97kla, Saul\xc4\x97s ugnimi (pasirod\xc5\xbeiusiais septinto de\xc5\xa1imtme\xc4\x8dio X-Men komiksuose), ir svarbiausiu, Erniu, kuris greit tapo vienu m\xc4\x97gstamiausiu persona\xc5\xbe\xc5\xb3. Jean Grey greit prisijung\xc4\x97 prie X-Men\xc5\xb3 kaip Feniksas. Angelas, \xc5\xbdv\xc4\x97ris, Havokas ir Polaris taip pat kartas nuo karto pasirodydavo._NEWLINE_Devintajame de\xc5\xa1imtmetyje smarkiai populiar\xc4\x97janti Uncanny X-Men serija ir specializuot\xc5\xb3 komiks\xc5\xb3 parduotuvi\xc5\xb3 atsiradimas paskatino i\xc5\xa1leisti kelet\xc4\x85 vadinam\xc5\xb3j\xc5\xb3 \xe2\x80\x9eX-Books\xe2\x80\x9c serij\xc5\xb3. \xc5\xbdymesn\xc4\x97s serijos buvo: Alpha Flight, Excalibur, The New Mutants, X-Factor ir Ernio solo komiksas._NEWLINE_Tuo laikotarpiu atsirado tokie blogie\xc4\x8diai kaip Apokalipse, Mister Sinister ir Sabretooth.'